فلسفه

الفلسفه (يونانى: Φιλοσοφία, |Filospfía|; انجليزى: Philosophy; فرنساوى: Philosophie)

الفلسفة كلمة جاية من اللفظ اليونانى فيلوسوفيا φιλοσοφία، اللى بمعنى محبة الحكمة او طلب المعرفة. و رغم المعنى الاصلى دا، الا انه بيبقى صعب جدا تحديد معنى الفلسفة بدقة..
الفلسفه ما تعتبرش فرع من فروع العلوم لانها بتطرح اسئله اكتر ما بتقدم اجابات، وحتى السؤال عن ايه هى الفلسفة بيعتبر سؤال فلسفيّ قابل لنقاش طويل، ودا من احد المظاهر الاساسية للفلسفة انها دايما بتميل للتساؤل والتدقيق فى كل حاجه والتدوير عن ماهيته ومظاهره المختلفة و أهم قوانينه. عشان كده المادة الاساسية للفلسفة مادة واسعة ومتشعبة بترتبط بكل أصناف علم ويمكن بكل جوانب الحياة، بس بتفضل الفلسفة متفردة عن باقى العلوم والتخصصات. بتتوصف الفلسفة ساعات بأنها "التفكير فى التفكير"، يعنى التفكير فى طبيعة التفكير والتأمل والتدبر، وبتتعرف بردو بأنها محاولة للاجابة عن الاسئلة الاساسية اللى بيطرحها الوجود و الكون.
و بيثاجوراس (572 _ 497ق.م) كان اول حكيم من القدام اللى وصف نفسه بأنه فيلسوف،وبيتعرَّف الفلاسفة بأنهم الباحثون عن الحقيقة عن طريق تأمل الأشياء، ف بقا حب الحكمة هو البحث عن الحقيقة، وبقت الحكمة هى المعرفة اللى بتقوم على التأمل.
الفلسفة حصل ليها تطورات كتيرة مهمة، من اول الاغريق اللى أسّسوا قواعد الفلسفة الاساسية كعلم بيحاول يأسس نظرة شاملة واقعية للكون كله ، لحد الفلاسفة المسلمين اللى تفاعلوا مع الارث اليونانى فى الفلسفة ودمجوها مع التجربة العملية وحوّلوها الفلسفة الواقعية الى فلسفة ٱسمية، لحد فلسفة العلم والتجربة فى عصر النهضه لحد الفلسفات وجوديه و الانسانية ومذاهب حداثه و مابعد الحداثة و عدميه.

الفلسفة الحديثة

حسب التقليد التحليلى فى امريكا الشمالية و المملكه المتحده، بقت الفلسفة بتميل لانها تكون تقنية بحتة بتركز على المنطق و التحليل المفهومى. و علشان كده فالمواضيع اللى بتهتم بيها بتشمل نظرية المعرفة، و الأخلاق، وطبيعة لغه، وطبيعة العقل.
هنلاقى ثقافات واتجاهات تانية شايفه ان الفلسفة دراسة الفن و علم، وبتكون نظرية عامة ودليل حياة شامل. و على الاساس دا هتبقى الفلسفة مهتمة بتحديد طريقة للحياة المثالية مش محاولة لفهم الحياة. من ناحية تانية بتعتبر المنحى التحليلى الفلسفة حاجه عملية لازم يتم ممارستها، وبتعتبرها اتجاهات تانية اساس المعرفة اللىلازماتقانه وفهمه كويس.

 فروع الفلسفه 
الفلسفه بيقسمها المهتمين بدراستها لفروع و تقاسيم كتيره بس دول اهم ست فروع للفلسفه:
 المنطق و اللى بيهتم بدراسة القواعد بتاعة التفكير السليم
 الفلسفه السياسيه و دا بيهتم بدراسة اشكال الحكم المختلفه و نوع العلاقه اللى بين الحاكم و المحكومين.
 الابيستمولوجيا واللى كمان معروفه باسم نظرية المعرفه
 الاخلاق و اللى بيهتم بدراسة القيم الاخلاقيه للسلوك الانسانى
 الميتافيزيا و االى بيهتم بدراسة الحقايق المطلقه و خصوصا اللى فى العالم اللى مش مادى بتاعنا.
 الجمال و دا بيدرس القواعد و المبادئ بتاعة الفن و تقييمه

 الفلاسفه المشهورين 
 فلاسفة اليونان القدام 

 بيثاجوراس
 سوقراط
 افلاطون
 اريسطو
 ابيكوروس

 فلاسفة العصور الوسطانيه  
 الكيندى
 ابن رشد
 ابن سينا
 الفارابى
 توماس اكويناس
 الرازى
 البيرونى
 ابن حزم

 فلاسفة اوروبا الغربيه 

 ماكيافيللى
 توماس هوبس
 رينيه ديكارت
 جون لوك
 اسبينوزا
 ديفيد هيوم
 ايمانويل كانط
 چان-چاك روسو
 هيجيل
 ارثر شوبينهاور
 فريدريك انجيلز
 جون ستيوارت مل
 كارل ماركس
 فريدريك نيتشه

 فلاسفة العصر الحديث 
 برتراند راسل
 جان بول سارتر
 سيمون دى بوفوار
 ناعوم تشومسكى

 فلاسفة الشرق 
 كونفوشيوس
 لاو تسو
 بوذا

 مصادر 
 Philosophy Class 
 مدخل مختصر الى الفلسفة 

فلسفه